آناسینی اۇشاقلیغیندا الدن وئرن سارای، آیدین (خان چوْبان) ایله تانیش اوْلور. اوْو وۇرماغا چیخان خان (آسلان خان)، چای قیراغیندا سارانی گؤرور و سارایا وۇرولور. خان سارانی ائل باشچیسیندان ایسته‌ییر آمّا ائل باشچیسی ائلچیلری قایتاریر و سارای و خان چوْبانی آداخلی بیلدیریر. خان چوْبانین آناسی مریضله‌ییر و خان چوْبان اوْبانی بوْشلاییر و قیٛشلاقداکی ائولرینه قاییدیر؛ آنجاق آناسی اؤلور و یئددی گئجه گۆندوز اوْنا یاس ساخلاییر. یاسلی گۆنلرده خان و آداملاری اوْبایا حمله ائدیرلر و سارانین آتاسینی و باشقالارینی اؤلومله هده‌له‌یه‌رک سارانی اؤزلری ایله آپاریرلار. سارای خان چوْبانی اۇزون یوللار گئدرک گؤزله‌ییر آنجاق خان چوْبان یۇبانیر و گلمیر. سارای اؤزونو کؤرپودن کئچرکن آرپا چایینا آتیر تا خانین الی اوْنا چاتماسین.